
Ar Valsts kancelejas iepirkuma komisijas,
kas izveidota ar Valsts kancelejas direktora
2026. gada 3. jūnija rīkojumu Nr.  2026/7.1.1.-44
"Par Valsts kancelejas iepirkumu komisiju", 

(Publisko iepirkumu likuma 9. pants)



Iepirkuma CPV kods: 30213200-7 (Planšetdators)




[bookmark: _Toc73851629]Rīga, 2026

[bookmark: _Toc73851630]1. VISPĀRĪGĀ INFORMĀCIJA
1.1. Pasūtītājs
	Nosaukums
	Valsts kanceleja

	Adrese
	Brīvības bulv. 36, Rīga, LV-1520

	Reģistrācijas numurs
	90000055313

	Faksa numurs
	(+371) 67082962

	E-pasta adrese
	pasts@mk.gov.lv

	Profila adrese EIS
	https://www.eis.gov.lv/EKEIS/Supplier/Organizer/368      

	Darba laiks
	Darbdienās no plkst. 8:30 līdz 17:00

	Kontaktpersona par iepirkumu  (organizatoriska rakstura jautājumiem)
	Inese Petrošjus, Pārresoru koordinācijas departamenta juriskonsulte, tālrunis (+371) 67082972, e-pasta adrese: Inese.Petrosjus@mk.gov.lv



1.2. Iepirkuma priekšmets: “Planšetdatoru iegāde” (turpmāk – Iepirkums), kura ietvaros jāpiegādā planšetdatori un ar to lietošanu saistītie piederumi, atbilstoši Iepirkuma nolikuma (turpmāk – Nolikums) tehniskajā specifikācijā (Nolikuma 1. pielikums) noteiktajām prasībām (turpmāk – Preces).
1.3. Iepirkuma priekšmets nav sadalīts daļās. 
1.4. Piemērojamā iepirkuma metode: Publisko iepirkumu likuma (turpmāk - PIL) 9. pants, CPV kods: 30213200-7 (Planšetdators).
1.5. Iepirkuma līguma izpilde tiks finansēta no Eiropas Sociālā fonda Plus projekta Nr. 4.3.6.7/1/24/I/001 “Starpnozaru sadarbības un atbalsta sistēmas izveide bērnu veselīgai attīstībai un sekmīgai pašrealizācijai (1. kārta)” ietvaros pieejamā finansējuma.
1.6. Preču piegādes vieta ir Pasūtītāja juridiskā adrese. Piegādes adrese var tikt precizēta, slēdzot Iepirkuma līgumu. 
1.7. Paredzamais Iepirkuma līguma izpildes termiņš: 20 (divdesmit) darba dienu laikā no līguma spēkā stāšanās dienas. Piegādes izpildes termiņš var būt īsāks, taču tas nedrīkst pārsniegt šajā punktā un tehniskajā specifikācijā (Nolikuma 1. pielikums) noteikto maksimālo termiņu.
1.8. Paredzamā līgumcena: 16 000,00 (sešpadsmit tūkstoši euro un 00 centi) EUR, neieskaitot pievienotās vērtības nodokli (turpmāk – PVN).
1.9. [bookmark: _Hlk235444207]Visa aktuālā informācija par Iepirkumu, t.sk. Nolikums, Nolikuma grozījumi, atbildes uz ieinteresēto piegādātāju un pretendentu jautājumiem, ziņojums, Iepirkuma līgums un cita informācija ir pieejama Elektronisko iepirkumu sistēmā (turpmāk - EIS) e-konkursu apakšsistēmā vietnē: EIS - Iepirkumi - MK VK 2026/07 ESF+. 
1.10. Ja piegādātājs ir laikus pieprasījis papildu informāciju par Nolikumā iekļautajām prasībām, Ppasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju Pasūtītājs nosūta piegādātājam, kurš uzdevis jautājumu, un vienlaikus ievieto Pasūtītāja profilā EIS, kur ir pieejams Nolikums, norādot arī uzdoto jautājumu.
1.11. Ieinteresētajam pretendentam ir pienākums sekot līdzi informācijai, kas tiek publicēta Pasūtītāja pircēja profilā šī Iepirkuma sadaļā, kur ir brīvi un bez maksas pieejama visa informācija par Iepirkumu, t. sk. Nolikums, tā grozījumi un atbildes uz ieinteresēto pretendentu jautājumiem.
1.12. Ieinteresētais pretendents EIS e-konkursu apakšsistēmā Iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs.
1.13. Informāciju par Iepirkuma dokumentācijā iekļautajām prasībām piegādātājs var pieprasīt, izmantojot EIS e-konkursu apakšsistēmu. Atbildes uz jautājumiem no Pasūtītāja puses tiek sniegtas, izmantojot EIS e-konkursu apakšsistēmu.
1.14. Laikā no piedāvājumu vai pieteikumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu vai pieteikumu esību. Piedāvājumu un pieteikumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
1.15. Piedāvājuma nodrošinājums nav paredzēts.
1.16. Iepirkuma dokumentus sagatavojusi Iepirkuma komisija, kas ar savu lēmumu ir apstiprinājusi Iepirkuma nolikumu.

2. PRETENDENTS
2.1. 	Pretendents: piegādātājs, kurš Iepirkumā ir iesniedzis piedāvājumu (turpmāk - Pretendents).
2.2. 	Piegādātājs: fiziska vai juridiska persona vai šādu personu apvienība jebkurā to kombinācijā, kurai ir tiesības piegādāt tehniskajā specifikācijā (Nolikuma 1. pielikums) noteiktajām prasībām atbilstošas Preces un kura ir reģistrēta atbilstoši attiecīgās valsts normatīvajos aktos noteiktajām prasībām.
2.3. 	Visiem Pretendentiem piemēro vienādus noteikumus.
2.4. 		Balstīšanās uz citu personu iespējām:
2.4.1. 	Pretendents var balstīties uz citu personu tehniskajām un profesionālajām iespējām, ja tas ir nepieciešams Iepirkuma līguma izpildei, neatkarīgi no savstarpējo attiecību tiesiskā rakstura, ja šīs personas veiks to Iepirkuma līguma daļu, kuras izpildei attiecīgās spējas ir nepieciešamas. Šādā gadījumā Pretendents rīkojas atbilstoši PIL 45. panta astotās daļas un/vai PIL 46. panta ceturtās daļas noteikumiem.
2.4.1.1.  Ja Pretendents balstās uz citas personas iespējām, lai apliecinātu savu atbilstību Nolikumā noteiktajām kvalifikācijas prasībām, Pretendentam ir pienākums pierādīt Pasūtītājam, ka viņa rīcībā būs nepieciešamie resursi, iesniedzot šīs personas un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā Iepirkuma līguma izpildei.
2.4.1.2. 	Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas piedalīsies Preču piegādē, veicot to Iepirkuma līguma daļu, kuras izpildei attiecīgā pieredze ir nepieciešama.
2.4.2. 	Ja Pretendents ir piegādātāju apvienība:
2.4.2.1.  	Piegādātāju apvienības gadījumā katru tās dalībnieku pārstāv fiziskā persona ar attiecīgām paraksta tiesībām. Piegādātāju apvienība var izvirzīt vienu tās dalībnieku, kurš piegādātāju apvienības vārdā ir pilnvarots parakstīt visu Iepirkuma dokumentāciju.
2.4.2.2. 	Piedāvājumam pievieno piegādātāju apvienības noslēgtu vienošanos par sadarbību konkrētā Iepirkuma līguma izpildei, iekļaujot:
2.4.2.2.1. 	piegādātāju apvienības dibināšanas mērķi, vienošanās spēkā esamības termiņu, katras personas atbildības sadalījumu un veicamo darbu uzskaitījumus, norādot kādas piegādes un kādā apjomā veiks katrs piegādātāju apvienības dalībnieks, katra apvienības dalībnieka tiesības un pienākumus;
2.4.2.2.2. 	apliecinājums, ka visi piegādātāju apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības;  
2.4.2.2.3. 	informācija par piegādātāju apvienības atbildīgo dalībnieku;  
2.4.2.2.4. 	pilnvarojums dalībniekam vai personai, kura tiesīga rīkoties visu piegādātāju apvienības dalībnieku vārdā Iepirkumā;  
2.4.2.2.5.	informāciju par piegādātāju apvienībā ietilpstošajiem dalībniekiem: dalībnieka nosaukums un vienotais reģistrācijas numurs, pasta adrese, kontaktpersona un tālruņa numurs, atbildības apjoms EUR izteiksmē, nododamās daļas īss apraksts;
2.4.2.3. 	Ja Pretendents ir piegādātāju apvienība, Nolikuma 3. punktā minētos atlases dokumentus iesniedz par katru apvienības dalībnieku, atbilstoši tā darbības specifikai un iesaistei Iepirkuma līguma izpildē;
2.4.2.4.	Ja Pretendents ir piegādātāju apvienība, kas nav izveidojusi personālsabiedrību, Pretendentam pēc Iepirkuma komisijas pieprasījuma ir jāpierāda, ka tam faktiski būs pieejami to apvienības dalībnieku resursi, kuri Pretendentam pašam nav, bet ir nepieciešami Iepirkuma līguma izpildei visā tā darbības laikā, ciktāl šie resursi būs nepieciešami, iesniedzot atbilstošus dokumentus;
2.4.2.5. 	Ja Pretendents ir piegādātāju apvienība, kas uz piedāvājuma iesniegšanas brīdi nav juridiski noformējusi savu sadarbību saskaņā ar normatīvajos aktos noteikto kārtību, Pretendentam ir jāiesniedz visu apvienības dalībnieku parakstīts saistību raksta (protokola, vienošanās vai cita dokumenta) atvasinājums, kas apliecina, ka gadījumā, ja piegādātāju apvienība tiks atzīta par uzvarētāju, tā 10 (desmit) darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles reģistrēsies Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, vai noslēgs sabiedrības līgumu, vienojoties par apvienības dalībnieku atbildības sadalījumu Iepirkuma līguma izpildē.
2.4.3. Ja Pretendents ir personālsabiedrība:
2.4.3.1. 	Lai personālsabiedrība tiktu atzīta par Pretendentu, ir jāiesniedz personālsabiedrības līguma vai cita dokumenta (protokols, vienošanās) atvasinājums, kas apliecina katra personālsabiedrības biedra kompetenci un atbildības sadalījumu, ja šāda informācija nav ietverta personālsabiedrības līgumā;
2.4.3.2.	Ja piedāvājumu iesniedz personālsabiedrība, Nolikuma 3. punktā minētos atlases dokumentus iesniedz par katru personālsabiedrības biedru, atbilstoši tā darbības specifikai un iesaistei Iepirkuma līguma izpildē.
2.4.4. Apakšuzņēmēji:
2.4.4.1. 	Pretendents Iepirkuma līguma izpildē ir tiesīgs piesaistīt apakšuzņēmējus[footnoteRef:2]. [2:  Publisko iepirkumu likuma izpratnē apakšuzņēmējs ir pretendenta nolīgta persona vai savukārt tās nolīgta persona, kura pakalpojumus iepirkuma līguma izpildei. Attiecīgi pretendentam ir jānorāda ne tikai apakšuzņēmēji Publisko iepirkumu likuma 63. panta otrās daļas izpratnē, bet arī šādu apakšuzņēmēju apakšuzņēmēji, kuri arī atbilst minētā panta otrās daļas nosacījumiem. 
Saskaņā ar Publisko iepirkumu likuma 63. panta trešo daļu apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.] 

2.4.4.2.	Pretendents savā piedāvājumā norāda apakšuzņēmējus, kuru piegādes vai ar piegādi saistīto darbību vērtība ir 10 000,00 EUR (desmit tūkstoši euro un 00 centi) vai lielāka un katram šādam apakšuzņēmējam izpildei nododamo Iepirkuma līguma daļu.
Vienlaikus, ja Pretendents balstās uz kādas personas spējām, lai apliecinātu, ka tā kvalifikācija atbilst Nolikumā noteiktajām prasībām (turpmāk arī – Persona), Pretendents savā piedāvājumā norāda visas šīs Personas, uz kurām notiek balstīšanās, neatkarīgi no veicamo piegāžu vērtības (arī zem 10 000,00 EUR (desmit tūkstoši euro un 00 centi)).
2.4.4.3. Pretendents piedāvājumam pievieno informāciju par apakšuzņēmējiem/ Personām – nosaukumu un vienoto reģistrācijas numuru, adresi, kontaktpersonu un tās tālruņa numuru, atbildības apjomu EUR izteiksmē, nododamās Iepirkuma līguma daļas īsu aprakstu saskaņā ar EIS publicēto formu (Nolikuma 5. pielikums).
Tāpat Pretendents piedāvājumam pievieno rakstiskus apakšuzņēmēju/ Personu apliecinājumus par apakšuzņēmēja/ Personas piedalīšanos Iepirkumā, kā arī gatavību veikt apakšuzņēmējam/ Personai nododamo darbu sarakstā norādītos darbus un/vai nodot Pretendenta rīcībā darbu veikšanai nepieciešamos resursus gadījumā, ja ar Pretendentu tiks noslēgts Iepirkuma līgums. Apliecinājumā norāda apakšuzņēmējam/ Personai nododamo piegādes apjomu (darbu uzskaitījums un apjoms EUR izteiksmē), (Nolikuma 6. pielikums).
2.4.5.	Pretendents nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju/ Personu nomaiņu un iesaistīt papildu apakšuzņēmējus/ Personas Iepirkuma līguma izpildē.
2.4.6.	Piedāvājumā norādītā apakšuzņēmēja/ Personas nomaiņa notiek tikai Iepirkuma līgumā norādītajā kārtībā un gadījumos saskaņā ar PIL 62.pantā noteikto kārtību. Pasūtītājs pārbaudīs apakšuzņēmēja/ Personas atbilstību PIL 42.panta otrās daļas 1., 2., 3., 4. un 11.punktā minētajiem pretendentu izslēgšanas iemesliem dienā, kad Pasūtītājs lemj par atļaujas sniegšanu piegādātājam nomainīt apakšuzņēmēju/ Personu, kā arī papildus pārbaudīs, ka apakšuzņēmējs / Persona nav Nolikuma 3.4. apakšpunkta 1) punktā minētās valsts pilsonis.
2.4.7. 	Pasūtītājs pieņems lēmumu atļaut vai atteikt Izpildītāja apakšuzņēmēja/ Personas nomaiņu vai jauna apakšuzņēmēja/ Personas iesaistīšanu Iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai atbilstoši PIL 62. panta noteikumiem.

3. PRETENDENTU ATLASES NOSACĪJUMI UN IESNIEDZAMIE DOKUMENTI
	Nr.p.k.
	Atlases prasības

	Atlases dokumenti

	3.1.
	Pretendents ir reģistrēts atbilstoši Latvijas Republikas vai ārvalstu normatīvo aktu prasībām.
Šī prasība attiecas arī uz apakšuzņēmējiem, katru piegādātāju apvienības dalībnieku un Personām, uz kuras spējām Pretendents balstās.
	Iepirkuma komisija attiecībā uz Latvijas Republikā reģistrētajiem Pretendentiem (t.sk. arī apakšuzņēmējiem/ Personām, uz kuru spējām Pretendents balstās,  un piegādātāju apvienībām) reģistrācijas faktu pārbaudīs publiskajās datubāzēs.
Ārvalstīs reģistrētajiem Pretendentiem (t.sk. arī apakšuzņēmējiem/ Personām, uz kuru spējām Pretendents balstās,  un piegādātāju apvienībām) jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur Iepirkuma komisija varētu pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru).
Ārvalstīts reģistrētajam Pretendentam (t.sk. arī apakšuzņēmējiem/ Personām, uz kuru spējām pPetendents balstās, un piegādātāju apvienībām)  jāiesniedz kompetentas institūcijas izziņas (ar tulkojumu latviešu valodā) par valdes/ padomes sastāvu, patieso labuma guvēju, pārstāvēt tiesīgu personu, prokūristu, personu, kura ir pilnvarota pārstāvēt Pretendentu darbībās, kas saistītas ar filiāli.


	3.2.
	Pretendenta izteikta griba piedalīties Iepirkumā saskaņā ar Nolikuma noteikumiem.
	Pieteikums dalībai Iepirkumā, kas sagatavots atbilstoši Nolikuma 2. pielikumā pievienotajai veidnei un ko parakstījusi persona ar Pretendenta pārstāvības tiesībām vai tā pilnvarotā persona.

	3.3. 
	Pretendents iepriekšējo 3 (trīs) gadu laikā (2023., 2024., 2025. gadā un 2026. gadā līdz piedāvājuma iesniegšanas dienai) ir izpildījis vismaz vienu līgumu, kura ietvaros veikta planšetdatoru, stacionāro datoru, portatīvo datoru vai serveru piegāde vismaz 10 000,00 EUR (desmit tūkstoši euro un 00 centi) bez PVN apmērā.
	Pretendenta pieredzes apraksts, kas sagatavots atbilstoši Nolikuma 3. pielikumā pievienotajai veidnei, pievienojot preču saņēmēja atsauksmi vai citus preču saņēmēja parakstītus dokumentus, piemēram, nodošanas – pieņemšanas aktu un citus, kas apliecina norādīto pieredzi. Iesniegtajos dokumentos jābūt norādītai visai nepieciešamajai informācijai, kas apliecina Pretendenta kvalifikācijas prasību atbilstību Nolikuma 3.3. apakšpunkta prasībām.
Ja pieredze tiek apliecināta ar preču piegādi citā valstī, piedāvājumam jāpievieno dokumentus (iesniedzot arī tulkojumu), kas apliecina Pretendenta pieredzes atbilstību prasībām.
Pasūtītājam ir tiesības pārliecināties par sniegto informāciju, sazinoties ar norādīto attiecīgā pasūtītāja (preču saņēmēja) kontaktpersonu.

	3.4.
	Pretendents atbilst Ministru kabineta 2025.gada 25.jūnija noteikumu Nr.397 “Minimālās kiberdrošības prasības” 86.1., 86.2., 86.3., 86.4. un 86.5. apakšpunktam:
1) 1) Pretendents nav juridiska persona, kas reģistrēta Krievijas Federācijā, Baltkrievijas Republikā vai valstī, kuru Eiropas Parlaments vai Latvijas Republikas Saeima ir atzinusi par terorismu atbalstošu valsti (turpmāk – Valstis);
2) 2) Pretendents, tā dalībnieks, kapitāla daļu īpašnieks vai patiesais labuma guvējs (ja saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu patieso labuma guvēju ir iespējams noskaidrot) nav Nolikuma 3.4. apakšpunkta 1) punktā minēto valstu pilsonis;
3) 3)Pretendenta valdes un padomes  sastāvā nav Nolikuma 3.4. apakšpunkta 1) punktā minēto valstu pilsonis;
4) Pretendents apliecina, ka Iepirkuma līguma izpildē netiks iesaistīts neviens Nolikuma 3.4. apakšpunkta 1) punktā minēto valstu pilsonis;
5) Iegādājamā IKT resursa (planšetdatoru) ražotājs nav juridiska persona, kas reģistrēta Nolikuma 3.4. apakšpunkta 1) punktā minētajās valstīs, un ražotājs nav šo valstu pilsonis.
	Iepirkuma komisija attiecībā uz Latvijas Republikā reģistrētajiem Pretendentiem reģistrācijas faktu pārbaudīs publiskajās datubāzēs.

Ārvalstīs reģistrētajiem Pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz. Dokumentā ir jābūt iekļautai informācijai, no kuras var pārliecināties par Pretendenta atbilstību Nolikuma 3.4. apakšpunktam. Šis dokuments ir iesniedzams ar tulkojumu valsts (latviešu) valodā.

Nolikuma 3.4. apakšpunkta 4) un 5) punkta apliecināšanai Pretendents iesniedz aizpildītu apliecinājumu atbilstoši Nolikuma 8. pielikumam.




4. PIEDĀVĀJUMA IESNIEGŠANAS PRASĪBAS
[bookmark: _Hlk150765197][bookmark: _Hlk237522748]4.1.  	Piedāvājums Iepirkumā jāiesniedz elektroniski EIS e-konkursu apakšsistēmā līdz Iepirkumu uzraudzības biroja tīmekļvietnes attiecīgajā paziņojumā norādītajam piedāvājumu iesniegšanas termiņam EIS - Iepirkumi - MK VK 2026/07 ESF+. 
4.2.    Ārpus EIS e-konkursu apakšsistēmas un/vai pēc noteiktā termiņa iesniegtie piedāvājumi tiks atzīti par neatbilstošiem Nolikuma prasībām.
[bookmark: _Hlk202525028]4.3.	PIL 39. panta ceturtā daļa nosaka kārtību gadījumā, ja tiek konstatēti EIS darbības traucējumi, kuru dēļ nav iespējams iesniegt piedāvājumus.
4.4.	Pēc piedāvājuma iesniegšanas termiņa beigām Pretendents iesniegto piedāvājumu grozīt nevar.
4.5. 	Pirms piedāvājumu iesniegšanas termiņa beigām Pretendents var grozīt vai atsaukt iesniegto piedāvājumu. Piedāvājuma grozījumi vai atsaukums jāiesniedz līdz piedāvājumu iesniegšanas termiņa beigām EIS. 
4.6. 	Atsaukumam ir bezierunu raksturs, un tas izslēdz Pretendenta turpmāku dalību šajā Iepirkumā.
[bookmark: _Hlk150765311]4.7. 	Iesniegtie piedāvājumi tiks atvērti EIS e-konkursu apakšsistēmā Iepirkumu uzraudzības biroja tīmekļvietnes attiecīgajā paziņojumā norādītajā piedāvājumu atvēršanas laikā EIS - Iepirkumi - MK VK 2026/07 ESF+. 
4.8. 	Pēc visu piedāvājumu atvēršanas piedāvājumu atvēršanas sanāksme tiek slēgta.
4.9. 	Piedāvājumu atvēršanas sanāksmes protokols tiek publicēts EIS e-konkursu apakšsistēmas vietnē šī Iepirkuma sadaļā EIS - Iepirkumi - MK VK 2026/07 ESF+.
4.10. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un veidnēs, kas ir ievietotas EIS e-konkursu apakšsistēmas Iepirkuma sadaļā, un Iepirkuma līguma projektā) ietvertos nosacījumus.
4.11. 	Pretendentu atlasi, piedāvājumu atbilstības pārbaudi un piedāvājumu vērtēšanu Iepirkuma komisija veic slēgtās sēdēs. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

5. IESNIEDZAMIE DOKUMENTI UN PIEDĀVĀJUMA NOFORMĒJUMA PRASĪBAS
5.1. 	Pretendenti sagatavo un iesniedz piedāvājumu saskaņā ar Nolikumā izvirzītajām prasībām.
5.2. 	Pretendents iesniedz vienu piedāvājuma variantu par visu Iepirkuma priekšmeta apjomu. Pretendents, kurš būs iesniedzis vairākus piedāvājuma variantus, no tālākas piedāvājumu vērtēšanas tiks izslēgts.
5.3. 	Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
5.3.1. 	izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas;
5.3.2. 	elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un pievienojot Iepirkuma sadaļā ievietotās formas (šajā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
5.3.3. 	elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisko atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
5.4. 		Sagatavojot piedāvājumu, Pretendents ievēro, ka:
5.4.1. 	piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā (fotogrāfijas pievieno jpg formātā));
5.4.2. 	Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
5.4.3. 	piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Tāpat Pasūtītājs var noteikt, ka gadījumā, ja piedāvājums saturēs kādu no šajā punktā minētajiem riskiem, tas netiks izskatīts. 
5.5. 		Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 "Kārtība, kādā apliecināmi dokumentu tulkojumi valsts valodā". 
Par dokumentu tulkojuma atbilstību oriģinālam atbild Pretendents. 
Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
5.6. 		Pretendents Iepirkuma gaitā komunikācijā ar Pasūtītāju lieto latviešu valodu.
5.7. 		Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. 
5.8. 		Piedāvājums elektroniski jāparaksta Pretendenta pārstāvēt tiesīgajam vai pilnvarotajam pārstāvim, pēdējā gadījumā pievienojot pilnvaru Pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 
5.9. 	Piedāvājums sastāv no atsevišķiem elektroniski sagatavotiem un parakstītiem dokumentiem. Iesniedzamie dokumenti:
5.9.1. 	Pretendenta pieteikums dalībai Iepirkumā. Pretendenta pārstāvēttiesīgās personas (atbilstoši ierakstiem Komercreģistrā), tā pilnvarotās personas (pievienojot attiecīgu pilnvaru vai apliecinātu pilnvaras kopiju) vai piegādātāju apvienības dalībnieku pārstāvēttiesīgo personu kopīgi parakstīts pieteikums par gatavību piedalīties Iepirkumā un izpildīt Nolikumā noteiktās prasības. Pretendents, iesniedzot pieteikumu dalībai Iepirkumā atbilstoši Nolikuma 2. pielikumam, ar tā parakstīšanu apliecina, ka piekrīt piegādāt Preces atbilstoši visām tehniskajā specifikācijā un Iepirkuma līguma projektā noteiktajām prasībām.
5.9.2. 	Pretendentu atlases prasības un dokumenti:
5.9.2.1. Nolikuma 3.1. punktā noteiktie Pretendenta reģistrācijas faktu apliecinošie dokumenti.
5.9.2.2.Nolikuma 3.3. punktā noteiktie Pretendenta kvalifikācijas prasību/ pieredzi apliecinošie dokumenti, tostarp aizpildīts Nolikuma 3. un 8.pielikums.
5.9.3.	Tehniskais piedāvājums:
5.9.3.1.Tehnisko piedāvājumu sagatavo atbilstoši tehniskajai specifikācijai (Nolikuma 1. pielikums) un tehniskā piedāvājuma formai, tajā norādot piedāvāto Preci un tās tehniskos parametrus, kas pilnībā atbilst visām tehniskās specifikācijas prasībām.
5.9.3.2.Pasūtītājs ir tiesīgs pārbaudīt Pretendenta iesniegtās informācijas atbilstību tehniskajai specifikācijai, pieprasot dokumentālus precizējumus.
5.9.3.3. Nolikuma 1.pielikuma tehniskajā specifikācijā – tehniskajā piedāvājumā noteiktās prasības Precei ir uzskatāmas par minimālajām obligātajām prasībām. 
Pretendents ir tiesīgs piedāvāt Preci ar augstākiem vai uzlabotiem tehniskajiem parametriem, ja tie pilnībā nodrošina tehniskajā specifikācijā noteikto funkcionalitāti (tajā skaitā atbilst noteiktajiem parametriem) un atbilst Iepirkuma priekšmeta mērķim. Piedāvājot uzlabotus parametrus, Pretendentam piedāvājumā jāiesniedz detalizēts tehniskais apraksts un ražotāja dokumentācijas, kas apliecina atbilstību vai pārākumu attiecībā pret noteiktajām minimālajām prasībām.
Piedāvātajiem uzlabojumiem jānodrošina piedāvājumu savstarpēja salīdzināmība un tie nedrīkst radīt nesamērīgas vai ar Iepirkuma priekšmetu nesaistītas atšķirības. Pasūtītājs patur tiesības neņemt vērā tādus tehniskos risinājumus, kas, lai arī pārsniedz minimālās prasības, būtiski apgrūtina piedāvājumu objektīvu salīdzināšanu vai neatbilst samērīguma principam. 
5.9.4. 	Finanšu piedāvājums:
5.9.4.1.Pretendents sagatavo Finanšu piedāvājumu EIS attēlotajā finanšu piedāvājuma formā, aizpildot Nolikuma 4. pielikuma veidni. Finanšu piedāvājumu paraksta tā pati persona, kura parakstījusi Pretendenta pieteikumu dalībai Iepirkumā.
5.9.4.2.Pretendents cenu norāda EUR bez PVN ar divām zīmēm aiz komata.
5.9.4.3.Finanšu piedāvājuma cenā ietver visas izmaksas, kas saistītas un nepieciešamas Preču transportēšanai un piegādei līdz Pasūtītāja norādītajai adresei, tostarp iepakošanai, kā arī visas izmaksas, kas saistītas ar iespējamajiem riskiem.
5.9.5. 	Piegādātāju apvienība:
5.9.5.1.Piegādātāju apvienības gadījumā informāciju par piegādātāju apvienības dalībniekiem sagatavo atbilstoši Nolikuma 7. pielikumā pievienotajai veidnei, vienlaikus ievērojot Nolikuma 2.4.2. apakšpunktos noteikto – iesniedz, ja attiecas.
5.9.6. 	Apakšuzņēmēji vai personas, uz kuras iespējām pretendents balstās:
5.9.6.1.	Informācija par apakšuzņēmējiem vai personām, uz kuras iespējām Pretendents balstās, sagatavo atbilstoši Nolikuma 5. pielikumā pievienotajai veidnei,  pievienojot Nolikuma 2.4.4 apakšpunktos minētos dokumentus – iesniedz, ja attiecas;
5.9.6.2. 	Apakšuzņēmēja/ Personas apliecinājums (6. pielikums) – iesniedz, ja attiecas.
5.9.7. 	Komisijai ir tiesības pieprasīt skaidrojošu informāciju par Pretendenta kvalifikāciju un iesniegto piedāvājumu, kā arī pieprasīt uzrādīt iesniegto dokumentu oriģinālus. Iesniegto piedāvājumu papildināšana nav pieļaujama. Ja Pretendents neiesniedz pieprasīto informāciju Iepirkuma komisijas noteiktajā termiņā, komisija pieņem lēmumu, pamatojoties uz informāciju un dokumentiem, kas ir tās rīcībā.
5.9.8. 	Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, Pretendents to norāda savā piedāvājumā, aizpildot Nolikuma 2. pielikuma pieteikuma veidni. Par komercnoslēpumu nevar tikt atzīta informācija, kas saskaņā ar normatīvajiem aktiem ir noteikta kā vispārpieejama informācija.
6. PRETENDENTU IZSLĒGŠANAS PRASĪBAS
6.1. 	Iesniedzot Nolikumā pieprasītos dokumentus, Pretendents apliecina, ka tā kvalifikācija ir pietiekama Iepirkuma līguma izpildei, kā arī tā pieredze ir atbilstoša Nolikuma prasībām.
6.2.   	Ārvalstu Pretendenti ir tiesīgi iesniegt Nolikumā noteiktajiem dokumentiem līdzvērtīgus dokumentus ar pieprasīto informāciju, ja tos izsniegusi attiecīga ārvalsts institūcija, iestāde vai persona, kas saskaņā ar Pretendenta reģistrācijas valsts normatīvajiem aktiem ir tiesīga to darīt, attiecīgi norādot konkrētās valsts tiesisko pamatojumu. Ja Pretendenta reģistrācijas valsts normatīvie akti neparedz kāda no Nolikumā minētajiem dokumentiem izsniegšanu, Pretendentam jāiesniedz apliecinājums vai paskaidrojums, sniedzot Nolikumā pieprasīto informāciju.
6.3. 	Izslēgšanas noteikumu pārbaudi Iepirkuma komisija veic Pretendentam, kuram būtu piešķiramas Iepirkuma līguma slēgšanas tiesības. 
6.3.1. 	Komisija Pretendentu, kuram būtu piešķiramas Iepirkuma līguma slēgšanas tiesības, izslēdz no dalības Iepirkumā:
6.3.1.1.	ja konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz PIL 42. panta trešajā daļā minētajām personām. Atbilstoši PIL 9.panta devītās daļas noteikumiem Pasūtītājs pārbaudi par Pretendentu izslēgšanas gadījumu esamību veic atbilstoši PIL 42.panta ceturtās daļas 2.punktā un piektajā, sestajā un devītajā daļā minētajai kārtībai, kā arī ievērojot PIL 43. panta noteikumus un PIL Pārejas noteikumu 28.punktā noteikto;
6.3.1.2. 	ka Pretendentam vai jebkurai citai regulējumā paredzētai personai konstatēts izslēgšanas pamats atbilstoši Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 86.1., 86.2., 86.3., 86.4. un 86.5. apakšpunktā noteiktajām prasībām;
6.3.1.3. 	ka Pretendentam vai jebkurai citai regulējumā paredzētai personai konstatēts izslēgšanas pamats atbilstoši Starptautisko un Latvijas Republikas nacionālo sankciju likuma 11.¹ panta pirmajā daļā minētajiem izslēgšanas nosacījumiem;
6.3.1.4. 	ka Pretendentam vai jebkurai citai regulējumā paredzētai personai konstatēts izslēgšanas pamats atbilstoši Eiropas Savienības Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punktā noteiktiem izslēgšanas iemesliem.
[bookmark: _Hlk18501232]
[bookmark: _Toc73851636]7. PRETENDENTU ATLASE UN PIEDĀVĀJUMU VĒRTĒŠANAS KĀRTĪBA
[bookmark: _Hlk505514668]7.1. 	Piedāvājumu vērtēšanas pamatnoteikumi.
7.2. Piedāvājumu noformējuma pārbaudi, Pretendentu atlasi un tehnisko atbilstības pārbaudi un finanšu piedāvājumu vērtēšanu Iepirkuma komisija veic slēgtā sēdē. 
7.3. Piedāvājumu vērtēšanu Iepirkuma komisija veic piecos posmos (piektais posms tikai Pretendentam, kuram būtu piešķiramas Iepirkuma līguma slēgšanas tiesības). Ja Pretendenta iesniegtais piedāvājums nekvalificējas kādā no turpmāk norādīto posmu prasībām (izņemot 1.posmu, kur Iepirkuma komisija izvērtē konstatēto neatbilstību Nolikuma prasībām būtiskumu[footnoteRef:3]), tā piedāvājums tiek noraidīts (t.i. nākamajā piedāvājumu izvērtēšanas posmā tas netiek vērtēts). Piedāvājumu izvērtēšanas posmi (lietderības apsvērumu un laika ekonomijas nolūkā Iepirkuma komisija piedāvājumu vērtēšanas gaitā ir tiesīga mainīt posmu secību, to pamatojot protokolā, skatīt Nolikuma 7.5. punktu): [3:  Ja piedāvājuma dokumenti nav noformēti atbilstoši Nolikuma prasībām, traucējot izvērtēt piedāvājumu pēc būtības, vai tā radot šaubas par piedāvājuma satura ticamību, vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem Pretendentiem pārkāpumu, tad Pretendents var tikt izslēgts  no turpmākās dalības Iepirkumā.
] 

7.3.1. 	Pirmais posms – Piedāvājumu noformējuma pārbaude
 Iepirkuma komisija pārbauda, vai piedāvājums sagatavots un noformēts atbilstoši Nolikuma 5.sadaļā un citos punktos norādītajām noformēšanas prasībām. 
7.3.2. 	Otrais posms – Pretendentu atlase 
7.3.2.1.	Komisija pārbauda, vai iesniegtie Pretendentu atlases dokumenti un publiski pieejamās datu bāzēs iegūtā informācija apliecina Pretendenta atbilstību Nolikuma 3.1. – 3.4.apakšpunktā norādītajām prasībām.
7.3.2.2. Ja Pasūtītājs konstatē, ka piedāvājumā ietvertā Pretendenta iesniegtā informācija vai dokuments ir neskaidrs vai nepilnīgs, tas pieprasa, lai Pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. 
7.3.2.3. 	Ja Pasūtītājam rodas šaubas par iesniegtās dokumenta kopijas autentiskumu, tas pieprasa, lai Pretendents uzrāda dokumenta oriģinālu.
7.3.2.4. Ja Pretendents neatbilst kādai no Pretendentu kvalifikācijas prasībām, Iepirkuma komisija Pretendentu izslēdz no turpmākās dalības Iepirkumā un tā piedāvājumu tālāk neizskata.
7.3.3. 	Trešais posms – Tehnisko piedāvājumu atbilstības pārbaude
7.3.3.1.	Komisija novērtē katra Pretendenta tehniskā piedāvājuma atbilstību Nolikuma 1.pielikumā norādītajām prasībām un novērtē, vai tehniskais piedāvājums atbilst Nolikuma 5.9.3. apakšpunktā noteiktajam.
7.3.4. 	Ceturtais posms – Finanšu piedāvājumu vērtēšana
7.3.4.1. Finanšu piedāvājumu vērtēšanas laikā Iepirkuma komisija pārbauda, vai attiecīgā Pretendenta iesniegtais finanšu piedāvājums atbilst Nolikumā izvirzītajām prasībām un sagatavots atbilstoši Nolikuma 4. pielikumam, kā arī vai piedāvājumā nav aritmētisku kļūdu. Ja Pasūtītājs konstatē šādas kļūdas, tas šīs kļūdas izlabo saskaņā ar PIL 41. panta devīto daļu. Par kļūdu labojumu un laboto piedāvājuma summu Iepirkuma komisija paziņo Pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus.
7.3.4.2. Ja piedāvājums šķiet nepamatoti lēts, Iepirkuma komisija rakstveidā pieprasa Pretendentam detalizētu skaidrojumu par Pretendenta piedāvāto cenu vai izmaksām un, konsultējoties ar Pretendentu, izvērtē visus PIL 53.pantā noteiktos nosacījumus.  
7.3.4.3. Ja Iepirkuma komisija konstatē, ka Pretendents ir iesniedzis nepamatoti lētu piedāvājumu, Iepirkuma komisija to izslēdz no turpmākās dalības Iepirkumā PIL 53. pantā noteiktajā kārtībā.
7.3.4.4. Pēc finanšu piedāvājumu atbilstības pārbaudes Iepirkuma komisija no Nolikuma prasībām atbilstošiem piedāvājumiem izvēlas saimnieciski visizdevīgāko piedāvājumu saskaņā ar 8. sadaļā “Piedāvājumu vērtēšanas kritērijs” noteikto kārtību.
[bookmark: _Ref38402751]7.3.5. 	Piektais posms – Pretendenta pārbaude pirms gala lēmuma pieņemšanas par Iepirkuma līguma slēgšanu:
[bookmark: _Ref38404518]7.3.5.1. Kad Iepirkuma komisija ir izvēlējusies to piedāvājumu, kurš atbilst visu iepriekšējo izvērtēšanas posmu prasībām. Iepirkuma komisija veic turpmāk minēto pārbaudi pirms lēmuma pieņemšanas par Iepirkuma līguma slēgšanu.
7.3.5.2. Iepirkuma komisija pārbauda, vai uz izvēlēto Pretendentu, kuram būtu piešķiramas Iepirkuma līguma slēgšanas tiesības, neattiecas PIL 42. panta otrās daļas 1., 2., 3., 4. un 11. punktā minētie izslēgšanas iemesli un Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas nosacījumi (skatīt Nolikuma 6. sadaļu “Pretendentu izslēgšanas prasības”). Pārbaudi veic arī attiecībā uz PIL 42. panta trešajā daļā minētajām personām. Pārbaude tiek veikta Starptautisko un Latvijas Republikas nacionālo sankciju likuma 11.1 pantā un PIL noteiktajā kārtībā un apjomā.
7.3.5.4. Iepirkuma komisija pārbauda Pretendenta un citu regulējumā paredzēto personu atbilstību Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 86.1., 86.2., 86.3., 86.4. un 86.5. apakšpunktā noteiktajām prasībām.
7.3.5.5.	Komisija pārbauda, vai uz Pretendentu, tā dalībniekiem, kapitāla daļu īpašniekiem, patiesajiem labuma guvējiem, valdes vai padomes locekļiem, apakšuzņēmējiem un citām piegādes ķēdē iesaistītajām personām neattiecas Eiropas Savienības Padomes 2022. gada 8. aprīļa regulas (ES) 2022/576 5.k panta 1. punktā noteiktie izslēgšanas iemesli, t.sk. sankcionētu personu tieša vai netieša iesaiste 10 % vai lielākā apmērā no Iepirkuma līguma vērtības.
7.4. 	Komisija turpmāk piedāvājumu neizskata un attiecīgā Pretendenta piedāvājumu noraida gadījumā, ja konstatē jebkuru no turpmāk minētajiem apstākļiem:
7.4.1. piedāvājums neatbilst kādai Nolikumā noteiktajai prasībai un attiecīgā neatbilstība nav uzskatāma par formālu, ievērojot samērīguma principu;
7.4.2. Pretendents ir iesniedzis nepatiesu informāciju vai vispār nav iesniedzis pieprasīto informāciju;
7.4.3. piedāvājumu izvērtēšanas laikā Pretendents savu piedāvājumu atsauc vai groza.
7.5. 	Komisija, administratīvo resursu ekonomijas nolūkā un pamatojoties uz Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 16. punktu, ir tiesīga Pretendentu kvalifikācijas atbilstības padziļinātu pārbaudi veikt tikai tam Pretendentam, kuram, ņemot vērā Nolikuma 8. sadaļā “Piedāvājuma izvēles kritēriji” noteiktos vērtēšanas kritērijus, būtu piešķiramas Iepirkuma līguma slēgšanas tiesības. Šādā gadījumā Iepirkuma komisija piedāvājumu vērtēšanu veic šādā secībā:
7.5.1. 	pārbauda vai nav konstatējamas aritmētiskās kļūdas visu Pretendentu piedāvājumos;
7.5.2. 	pārliecinās par visu Pretendentu tehnisko piedāvājumu vispārīgu atbilstību Nolikumā noteiktajām prasībām;
7.5.3. 	ņemot vērā Nolikuma 8. sadaļā “Piedāvājuma izvēles kritēriji” noteikto, pārbauda visu Pretendentu piedāvājumus atbilstoši kritēriju vērtēšanas nosacījumiem;
7.5.4. 	konstatē, kuram Pretendentam, atbilstoši  Nolikuma 8. sadaļā “Piedāvājuma izvēles kritēriji” noteiktajiem vērtēšanas kritērijiem būtu piešķiramas iespējamas Iepirkuma līguma slēgšanas tiesības;
7.5.5. 	tikai attiecībā uz šo Pretendentu veic padziļinātu kvalifikācijas atbilstības un tehniskā piedāvājuma atbilstības pārbaudi, kā arī izslēgšanas prasību pārbaudi saskaņā ar Nolikumu.

8. PIEDĀVĀJUMA IZVĒLES KRITĒRIJI
[bookmark: _Toc73851637]8.1.   Pasūtītājs Iepirkuma līgumu slēdz ar Pretendentu, kas iesniedzis Nolikuma prasībām atbilstošu saimnieciski visizdevīgāko piedāvājumu, kurš ieguvis visaugstāko vērtējumu saskaņā ar šādiem piedāvājuma vērtēšanas kritērijiem:

	Kritērijs
	Maksimālais iegūstamo punktu skaits
	Vērtēšanas apraksts

	A - Piedāvājuma kopējā vērtējamā cena (EUR bez PVN)
	90 punkti
	Maksimālo punktu skaitu piešķir piedāvājumam ar viszemāko kopējo piedāvāto cenu.  

Piedāvājuma kopējā vērtējamā cena (EUR bez PVN) tiek savstarpēji salīdzināta ar citiem piedāvājumiem, izmantojot šādu formulu:

A = 90 x (Ax/Ay), 
kur A – par kritēriju iegūtais punktu skaits;
90 – maksimālais punktu skaits par vērtēšanas kritēriju;
Ax – zemākā piedāvātā cena (EUR bez PVN); 
Ay – vērtējamā cena (EUR bez PVN).

	B - Pretendenta piedāvātā planšetdatora elektroenerģijas  patēriņš (Tipiskais enerģijas
patēriņš tā lietošanas laikā (W))
	10 punkti
	Ņemot vērā, ka Pretendents piedāvā vairākus planšetdatoru modeļus, vērtēšanā izmanto tā modeļa elektroenerģijas patēriņu, kuram ir vislielākais elektroenerģijas patēriņš.
Maksimālo punktu skaitu piešķir piedāvājumam ar viszemāko planšetdatoru elektroenerģijas patēriņu tā lietošanas laikā. 
Pārējiem piedāvājumiem punktus aprēķina pēc šādas formulas:
B = 10 x (Bx/By), 
kur B – Pretendenta iegūtais punktu skaits, 10 – noteiktais maksimālais punktu skaits elektroenerģijas patēriņam; 
Bx – zemākais piedāvātais elektroenerģijas patēriņš; 
By – vērtējamā piedāvājuma elektroenerģijas patēriņš.

	Kopā
	100 punkti
	A un B pozīcijās 
iegūto punktu summa



8.2. 	Vērtēšanā tiks izmantota Pretendenta piedāvājumā ietvertā informācija.
8.3.	Komisijas locekļi vērtē piedāvājumus pēc Nolikuma 8.1. punktā noteiktajiem kritērijiem un aprēķina katra kritērija izdevīguma punktus. 
8.4.	Iepirkuma komisija aprēķina izdevīguma punktus pēc augstāk minētām formulām, un iegūtie skaitļi tiek noapaļoti līdz 2 (divām) zīmēm aiz komata pēc matemātikas vispārpieņemtajiem noteikumiem.
8.5.	Pretendenta piedāvājuma punktu summa tiek iegūta, summējot Pretendentam piešķirtos punktus par katru vērtēšanas kritēriju atsevišķi.
8.6.	Ja pirms lēmuma pieņemšanas par iespējamu Iepirkuma līguma slēgšanas tiesību piešķiršanu Iepirkuma komisija konstatēs, ka vismaz divu piedāvājumu novērtējums ir vienāds, kā izšķirošais piedāvājuma izvēles kritērijs tiek noteikts A, kura novērtējums būs vislielākais.
8.7.	Ja Pretendenti par kritēriju A ir saņēmuši vienādu punktu skaitu, tad kā nākamais izšķirošais piedāvājuma izvēles kritērijs tiek noteikts visvairāk iegūto punktu skaits B  kritērijā.

9. LĒMUMA PAR IEPIRKUMA REZULTĀTIEM PIEŅEMŠANA, PAZIŅOŠANA UN IEPIRKUMA LĪGUMA SLĒGŠANA
9.1. 		Komisija piešķir Iepirkuma līguma slēgšanas tiesības Pretendentam, kurš atbilst Pretendentu kvalifikācijas prasībām, kura tehniskais un finanšu piedāvājums atbilst Nolikuma prasībām un kura piedāvājums saskaņā ar Nolikuma 8. sadaļā “Piedāvājuma izvēles kritēriji” noteiktajiem vērtēšanas kritērijiem ir saimnieciski visizdevīgākais un uz kuru neattiecas Nolikuma 6. sadaļā noteiktie izslēgšanas nosacījumi.
9.2. 	Ja kāds no izraudzītajiem Pretendentiem atsakās slēgt Iepirkuma līgumu ar Pasūtītāju,	komisija ir tiesīga lemt par Iepirkuma līguma slēgšanas tiesību piešķiršanu nākamajam Pretendentam, kura piedāvājums atbilst Nolikumā noteiktajām prasībām un kura piedāvājums ir nākamais saimnieciski visizdevīgākais saskaņā ar Nolikuma 8. sadaļā noteiktajiem vērtēšanas kritērijiem, attiecībā uz kuru nav iestājušies Nolikuma 6. punktā minētie izslēgšanas noteikumi.
9.3. 	Ja Iepirkumā nav iesniegts neviens piedāvājums vai neviens no iesniegtajiem piedāvājumiem neatbilst Nolikumā noteiktajām prasībām, Iepirkuma komisija pieņem lēmumu izbeigt Iepirkumu, neizvēloties nevienu piedāvājumu.
9.4. 		Komisija ir tiesīga jebkurā Iepirkuma posmā pārtraukt Iepirkumu, ja tam ir objektīvs pamatojums.
9.5. 	Par Iepirkuma komisijas lēmumu Pasūtītājs informē visus Pretendentus vienlaikus 3 (trīs) darbdienu laikā pēc komisijas lēmuma pieņemšanas. Pasūtītājs paziņojumu par Iepirkuma rezultātiem visiem Pretendentiem vienlaikus nosūta elektroniski uz Pretendenta norādīto Nolikuma 2. pielikumā (sadaļā “Informācija par pretendentu”) elektronisko pasta adresi (e-pastu). Ja kādam no pretendentiem nav e-pasta adreses paziņojumu saņemšanai elektroniski, Pasūtītājs paziņojumu par Iepirkuma rezultātiem visiem Pretendentiem vienlaikus nosūta pa pastu.
9.6. 	Pasūtītājs, informējot par Iepirkuma rezultātiem, ir tiesīgs neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas Pretendenta likumīgās komerciālās intereses vai godīgas konkurences noteikumi.
9.7. 	Pasūtītājs slēdz Iepirkuma līgumu ar izraudzīto Pretendentu, pamatojoties uz Pretendenta piedāvājumu, Iepirkuma noteikumiem un Iepirkuma līguma projektu (Nolikuma 9. pielikums).

10. IEPIRKUMA KOMISIJAS DARBĪBA, TĀS TIESĪBAS UN PIENĀKUMI
10.1. 		Komisijas priekšsēdētājs organizē un vada Iepirkuma komisijas darbu, nosaka Iepirkuma komisijas sēžu vietu, laiku un kārtību, sasauc un vada Iepirkuma komisijas sēdes. Iepirkuma komisijas priekšsēdētāja prombūtnes laikā tas uzdot savus pienākumus pildīt citam Iepirkuma komisijas loceklim.
10.2. 	Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās divas trešdaļas komisijas locekļu. Iepirkuma komisija lēmumus pieņem ar vienkāršu balsu vairākumu. Ja Iepirkuma komisijas locekļu balsis sadalās vienādi, izšķirošā ir Iepirkuma komisijas priekšsēdētāja balss.
10.3.	Iepirkuma komisijas sēdes protokolē Iepirkuma komisijas sekretārs, bet tā prombūtnē Iepirkuma komisijas loceklis, kuram Iepirkuma komisijas priekšsēdētājs uzdod protokolēt sēdi. Iepirkuma komisijas sēžu protokolus paraksta visi klātesošie Iepirkuma komisijas locekļi.
10.4. 	Iepirkuma komisijai ir tiesības:
10.4.1.	pārbaudīt lēmuma pieņemšanai nepieciešamo informāciju, neprasot Pretendenta vai tā piesaistīto personu piekrišanu, kompetentā institūcijā, publiski pieejamās datubāzēs vai citos publiski pieejamos avotos;
10.4.2. pieaicināt ekspertus atzinumu sniegšanai;
10.4.3. lūgt Pretendentam vai kompetentai institūcijai izskaidrot vai papildināt Pretendentu atlases dokumentos ietverto informāciju, ja Iepirkuma komisija konstatē, ka šajos dokumentos ietvertā informācija ir neskaidra vai nepilnīga;
10.4.4. labot aritmētiskās kļūdas Pretendentu piedāvājumos;
10.4.5. veikt citas publisko iepirkumu regulējošajos normatīvajos aktos noteiktās darbības;
10.4.6.	Iepirkuma komisijai ir tiesības jebkurā brīdī pārtraukt Iepirkumu un neslēgt Iepirkuma līgumu, ja tai ir objektīvs pamatojums;
10.4.7.	jebkurā Iepirkuma stadijā noraidīt Pretendenta piedāvājumu un/vai izslēgt Pretendentu no turpmākās dalības Iepirkumā, ja konstatē Pretendenta un/vai piedāvājuma neatbilstību kādai no Nolikumā noteiktajām prasībām;
10.5. 	Iepirkuma komisijai ir šādi pienākumi:
10.5.1. nodrošināt Iepirkuma norisi un dokumentēšanu;
10.5.2.	sniegt papildinformāciju par Iepirkuma dokumentācijā iekļautajām prasībām, ja ieinteresētais piegādātājs ir laikus pieprasījis papildinformāciju, 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
10.5.3.	nesniegt informāciju par citu piedāvājumu esamību līdz piedāvājumu atvēršanas brīdim, kā arī nesniegt informāciju par vērtēšanas procesu līdz Iepirkuma rezultātu paziņošanas brīdim;
10.5.4.	nodrošināt piedāvājumu glabāšanu vērtēšanas laikā tā, lai tiem nevarētu piekļūt personas, kuras nav iesaistītas vērtēšanas procesā;
10.5.5.	izskatīt un vērtēt Pretendentu piedāvājumus, ievērojot Nolikumā noteiktās prasības;
10.5.6.	labot piedāvājumos aritmētiskas kļūdas;
10.5.7.	izskatīt iesniegtos piedāvājumus un pieņemt lēmumu Iepirkumā;
10.5.8.	nodrošināt Pretendentu brīvu konkurenci, kā arī  vienlīdzīgu un taisnīgu attieksmi pret visiem Pretendentiem;
10.5.9.	informēt Pretendentus par pieņemto lēmumu atbilstoši PIL prasībām;
10.5.10. veikt citas publisko iepirkumu regulējošajos normatīvajos aktos noteiktās darbības.

11. PRETENDENTU TIESĪBAS UN PIENĀKUMI
11.1.	Pretendentam ir tiesības grozīt vai atsaukt iesniegto piedāvājumu pirms piedāvājumu iesniegšanas termiņa beigām, ievērojot Nolikumā noteikto kārtību.
11.2. Pretendents, lejupielādējot Iepirkuma dokumentāciju, uzņemas atbildību sekot Iepirkuma komisijas sniegtajai papildinformācijai, kas tiek publicēta EIS e-konkursu apakšsistēmā vietnē: EIS - Iepirkumi - MK VK 2026/07 ESF+.
11.3.	Pretendentam ir pienākums sagatavot un iesniegt piedāvājumu atbilstoši Iepirkuma dokumentācijā noteiktajām prasībām (segt visas izmaksas, kas saistītas ar piedāvājuma sagatavošanu un iesniegšanu), kā arī sniegt patiesas un precīzas ziņas.
11.4.	Savlaicīgi rakstveidā uzdot jautājumus Iepirkuma Komisijai par Nolikumu. Ja pieprasījums iesniegts laikus, Iepirkuma komisija sniedz atbildi 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
11.5. Pretendentam ir citas tiesības un pienākumi, kas nav minēti šajā Nolikuma sadaļā, bet ir paredzēti publisko iepirkumu regulējošajos normatīvajos aktos.

12. IEPIRKUMA LĪGUMS 
12.1.	Ar Iepirkuma komisijas izraudzīto Pretendentu Pasūtītājs slēdz Iepirkuma līgumu (Nolikuma 9. pielikums).
12.2.	Iepirkuma līgums tiks sagatavots, pamatojoties uz Iepirkuma komisijas lēmumu par Iepirkuma līguma slēgšanas tiesību piešķiršanu. Iepirkuma līguma noteikumi var tikt precizēti atbilstoši izraudzītā Pretendenta iesniegtajam finanšu piedāvājumam, ciktāl tie nav pretrunā ar normatīvo aktu, Nolikuma noteikumiem un nepasliktina Pasūtītāja stāvokli.
12.3.	Ja izraudzītais Pretendents ir piegādātāju apvienība, kura nav izveidojusies pēc savas izvēles kā pilnsabiedrība vai noslēgusi sabiedrības līgumu, Pretendentam pirms tam (pēc izraudzītā Pretendenta izvēles):
12.3.1.	jāreģistrē pilnsabiedrību Latvijas Republikas Uzņēmumu reģistra Komercreģistrā vai attiecīgās ārvalsts reģistrā, vai;
12.3.2. jānoslēdz sabiedrības līgums, kurā par uzņemtajām saistībām solidāri atbild visi piegādātāju apvienības dalībnieki, kuri kopīgi iesnieguši piedāvājumu un būs atbildīgi par Iepirkuma līguma izpildi. Pasūtītājam jāiesniedz sabiedrības līguma kopija;
12.3.3.	ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācijas esamību. 
12.4.	Ja izraudzītais Pretendents atsakās slēgt Iepirkuma līgumu ar Pasūtītāju vai neparaksta to piecu (5) darbdienu laikā pēc līguma saņemšanas, un šajā laikā neinformē Pasūtītāju par atteikuma vai citiem iemesliem, Pretendenta rīcība tiek uzskatīta par atteikšanos slēgt Iepirkuma līgumu. Šādā gadījumā Iepirkuma komisija pieņem lēmumu slēgt Iepirkuma līgumu ar nākamo Pretendentu, kurš iesniedzis Nolikumam atbilstošu un saimnieciski visizdevīgāko piedāvājumu, vai arī pārtraukt Iepirkumu, neizvēloties nevienu piedāvājumu.
12.5.	Izraudzītā Pretendenta apakšuzņēmēju, ja Pretendents tādus piesaistījis Iepirkuma līguma izpildē, nomaiņu var veikt tikai, ievērojot PIL 62. panta nosacījumus, un Pasūtītājs papildus pārbaudīs, ka apakšuzņēmējs / Persona nav Nolikuma 3.4. apakšpunkta 1) punktā minētās valsts pilsonis.
12.6.	Saskaņā ar PIL 61. pantā noteikto Iepirkuma līguma grozījumi ir pieļaujami, ja tie nemaina līguma vispārējo raksturu (veidu un Iepirkuma dokumentos noteikto mērķi). Jebkuri Iepirkuma līguma grozījumi ir līguma neatņemama sastāvdaļa. Attiecībā uz grozījumu veikšanu Iepirkuma līgumā skatīt Nolikuma 9. pielikumu (līguma 11. sadaļu “Līguma termiņš, līguma grozīšana un izbeigšana”).

13. PERSONU DATU APSTRĀDE
13.1. Personas datu apstrāde tiek veikta saskaņā ar Fizisko personu datu apstrādes likumu  un Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk - Vispārīgā datu aizsardzības regula) prasībām, atbilstoši tās 6.panta pirmās daļas b), c) un f) apakšpunktiem.
13.2. Saskaņā ar Vispārīgo datu aizsardzības regulu Pretendents atbild par visu savā piedāvājumā norādīto fizisko personu (tai skaitā no visu piegādātāju apvienības dalībnieku neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām un citiem.) piekrišanu savu personas datu apstrādei, ko veiks Pasūtītājs gan Iepirkumā, gan Iepirkuma līguma izpildē, ja ar Pretendentu tiks noslēgts Iepirkuma līgums.
13.3.	Iepirkumā iesniegtajos dokumentos norādīto fizisko personu dati tiks apstrādāti, lai nodrošinātu Iepirkuma norisi atbilstoši publisko iepirkumu jomu reglamentējošajiem un citiem normatīvajiem aktiem.
13.4.	Iegūtie personas dati tiek glabāti tik ilgi, cik to glabāšana ir nepieciešama atbilstoši attiecīgiem datu apstrādes nolūkiem, kā arī saskaņā ar piemērojamo normatīvo aktu prasībām, glabāšanas ilgumam nepārsniedzot 10 (desmit) gadus.
13.5.  Gadījumos, kad to pieprasa publisko iepirkumu jomu reglamentējošie normatīvie akti vai uz Iepirkuma priekšmeta izpildi attiecināmie normatīvie akti, personu dati tiks publiskoti atbilstoši tajos noteiktajam apjomam.
13.6.	Pretendents apzinās, ka Iepirkuma līguma noslēgšanas gadījumā tas iegūs apstrādātāja statusu attiecībā uz tādu personas datu apstrādi, ko tas Iepirkuma līguma izpildes ietvaros veiks Pasūtītāja vārdā,  un apņemas pirms personas datu apstrādes uzsākšanas noslēgt ar Pasūtītāju attiecīgu pārziņa – apstrādātāja vienošanos atbilstoši Vispārīgās datu aizsardzības regulas 28.pantam.
 
14. PIELIKUMU SARAKSTS
14.1. 1. pielikums - Tehniskā specifikācija – tehniskais piedāvājums;
14.2. 2. pielikums - Pretendenta pieteikums dalībai Iepirkumā;
14.3. 3. pielikums - Pretendenta pieredzes apraksts;
14.4. 4. pielikums - Finanšu piedāvājums;
14.5. 5. pielikums - Informācija par apakšuzņēmējiem/ Personām;
14.6. 6. pielikums - Apakšuzņēmēja/ Personas, uz kuras iespējām Pretendents balstās, apliecinājums;
14.7. 7. pielikums - Informācija par piegādātāju apvienībā ietilpstošajiem dalībniekiem;
14.8. 8. pielikums - Apliecinājums;
14.9. 9. pielikums - Līgums (projekts).

